**«Սպանությունների ակումբ՝ ամեն հինգշաբթի»** (անգլ.՝ The Thursday Murder Club), բրիտանացի հեռուստահաղորդավար, գրող, կատակերգու Ռիչարդ Օսմանի դեբյուտային վեպը։ Գիրքն առաջին անգամ տպագրվել է 2020 թվականի սեպտեմբերի 3-ին «Viking Press»-ի կողմից, որը «Penguin Random House»-ի մասնաճյուղերից մեկն է։

Գիրքը հայերեն հրատարակվել է 2023 թվականին «Newmag» հրատարակչության կողմից։ Գրքի հայերեն թարգմանության հեղինակը Աստղիկ Աթաբեկյանն է։

Նկարագրություն
--------------

Մոտ ութսուն տարեկան չորս թոշակառուներ, որոնք ապրում են բրիտանական փոքր ավաններից մեկում, շաբաթը մեկ անգամ հավաքվում ու քննարկում են սպանությունների չբացահայտված գործեր։ Գրքի հերոսները՝ Էլիզաբեթը, Ջոյսը, Ռոնը և Իբրահիմն իրենց խմբակն անվանում են «Սպանությունների ակումբ՝ ամեն հինգշաբթի»։ Օրերից մի օր հերոսներն իմանում են, որ իրենց անվանում տեղի է ունեցել իրական հանցագործություն։ Ավելին, դիակի մոտ հայտնաբերվում է առեղծվածային մի լուսանկար։ Հերոսներն անմիջապես գործի են անցնում։ Շուտով դիակների թիվն ավելանում է, իսկ հերոսները փորձում բացահայտել մարդասպանին։

Հրատարակում
-----------

Օսմանը ներշնչվել է գրելու այս գեղարվեստական վեպն այն բանից հետո, երբ այցելել է բրիտանական ծերանոցներից մեկը։ Նա գիրքը բոլորից գաղտնի գրել է մոտ 18 ամսվա ընթացքում։

2019 թվականին, հրատարակման 10 քայլանի աճուրդից հետո, «Penguin Random House»-ը ձեռք է բերում «Սպանությունների ակումբ՝ ամեն հինգշաբթի» վեպի ու դրա երկրորդ մասի («Մարդը,որը մահացավ երկու անգամ») հրատարակման իրավունքը։ «The Guardian»-ի տվյալներով՝ գործարքի արժեքը յոթանիշ թիվ է եղել։

Գիրքն առաջին անգամ հրատարակվել է 2020 թվականի սեպտեմբերի 3-ին։ Վաճառքի առաջին երեք օրվա ընթացքում վաճառվել է վեպի 45 000 օրինակ ու դարձել «Sunday Times»-ի թիվ մեկ բեսթսելեր։ Նույն տարվա սեպտեմբերի 8-ի դրությամբ արդեն գրքի թարգմանության և հրատարկման իրավունքը ձեռք էր բերվել 16 երկրի կողմից։ 2020 թվականի դեկտեմբերի 19-ին նախորդած շաբաթվա ընթացքում էլ վաճառվել է գրքի 134,514 օրինակ՝ դառնալով երբևէ առաջին դեբյուտային վեպը, որը Սուրբ ծննդյան տոներին ամենավաճառված գիրքն է եղել։

Ընդունում
---------

«The Times»-ի գրաքննադատ Քրիստինա Հարդիմենթը նշել է, որ գիրքն ունի «հնարամիտ սցենար»։

«The Guardian»-ն էլ այն բնորոշել է որպես պատմության մեջ «մեծահասակների համար նախատեսված ամենարագ վաճառվող քրեական դեբյուտը»։

Էկրանավորում
------------

Գիրքը 2021 թվականի սկզբին ձայնագրվել է «BBC Radio 4»-ի կողմից։ Տեքստը կարդացել է Հայդն Գուինը։

Սթիվեն Սփիլբերգի «Amblin Entertainment» արտադրական ընկերությունը ձեռք է բերել գրքի էկրանավորման իրավունքները։ Ֆիլմի սցենարային ու ռեժիսորական աշխատանքը կղեկավարի Օլ Փարքերը։

Սիքվել
------

Շարքի երկրորդ գիրքը՝ «Մարդը,որը մահացավ երկու անգամ» վեպը հրատարակվել է 2021 թվականի սեպտեմբերի 16-ին, իսկ երրորդ գիրքը՝ «Փամփուշտը, որը վրիպեց»-ը՝ 2022 թվականի սեպտեմբերին։

Ծանոթագրություններ
------------------

1. 1 2  «Սպանությունների ակումբ՝ ամեն հինգշաբթի». *Newmag Publishing House*. Վերցված է 2023 թ․ ապրիլի 16-ին.
2. 1 2 3  «The Thursday Murder Club by Richard Osman review – cosy crime caper». *The Guardian*. Sat 3 Oct 2020. Վերցված է. `{{cite web}}`: External link in ``|accessdate=`` (օգնություն)
3. ↑  Post, The Sunday. «Meet the Author: Richard Osman on debut novel The Thursday Murder Club». *The Sunday Post* (ամերիկյան անգլերեն). Վերցված է 2023 թ․ ապրիլի 16-ին.
4. ↑  Adams, Tim (2020 թ․ սեպտեմբերի 22). «The Thursday Murder Club by Richard Osman; The Diver and the Lover by Jeremy Vine – review». *The Guardian*. Արխիվացված օրիգինալից 2020 թ․ դեկտեմբերի 16-ին. Վերցված է 2020 թ․ դեկտեմբերի 15-ին.
5. 1 2 3 4  Chandler, Mark (2020 թ․ սեպտեմբերի 8). «Richard Osman to write two more Thursday Murder Club books for Viking». *The Bookseller*. Արխիվացված օրիգինալից 2021 թ․ հունվարի 19-ին. Վերցված է 2020 թ․ դեկտեմբերի 15-ին.
6. 1 2  Lovejoy, Hannah (2020 թ․ նոյեմբերի 20). «Pointless host Richard Osman opens up about Steven Spielberg making a movie of his debut novel». *Digital Spy*. Արխիվացված օրիգինալից 2020 թ․ դեկտեմբերի 3-ին. Վերցված է 2020 թ․ դեկտեմբերի 15-ին.
7. ↑  Flood, Alison (2020 թ․ դեկտեմբերի 22). «Richard Osman becomes first debut author to land Christmas No 1». *The Guardian*. Արխիվացված օրիգինալից 2020 թ․ դեկտեմբերի 22-ին. Վերցված է 2020 թ․ դեկտեմբերի 22-ին.
8. ↑  Hardyment, Christina (2020 թ․ հոկտեմբերի 2). «The Thursday Murder Club by Richard Osman audiobook review — a feelgood crime caper that reflects society as it is». *The Times*. Արխիվացված օրիգինալից 2020 թ․ հոկտեմբերի 26-ին. Վերցված է 2020 թ․ դեկտեմբերի 15-ին.
9. ↑  Abridged: Sara Davies; Reader: Haydn Gwynne; Producer: Mary Ward-Lowery; Music: Tom Constantine (25 January 2021). «The Thursday Murder Club: Episode 1». *The Thursday Murder Club by Richard Osman*. BBC. BBC Radio 4. Արխիվացված օրիգինալից 2021 թ․ հունվարի 26-ին. Վերցված է 2021 թ․ հունվարի 27-ին.
10. ↑  «The Thursday Murder Club By Richard Osman». *mediacentre/proginfo* (անգլերեն). bbc.com. Վերցված է 2023 թ․ մարտի 23-ին.
11. ↑  «Richard Osman: "We are obsessed with young people"». *RTÉ*. 2020 թ․ սեպտեմբերի 8. Արխիվացված օրիգինալից 2021 թ․ հունիսի 7-ին. Վերցված է 2020 թ․ դեկտեմբերի 15-ին.